Kamu bisa jelasin ke aku soal Hadiah Sastera Perdana Malaysia dalam bahasa melayu?

Hadiah Sastera Perdana Malaysia (HSPM) atau pada awalnya dikenali dengan nama Hadiah Karya Sastera (HKS) merupakan cetusan ilham Tun Abdul Razak Hussein mantan Perdana Menteri Malaysia.

Hadiah Karya Sastera diperkenalkan pada tahun 1971 melalui Jabatan Perdana Menteri Malaysia. Allahyarham YAB Tun Abdul Razak Hussein, Perdana Menteri Malaysia ketika itu prihatin untuk meningkatkan mutu karya kesusasteraan negara dan sebagai memberikan galakan kepada setiap karya yang memenangi hadiah. Bagi melaksanakannya, sebuah panel telah ditubuhkan pada 24 Julai 1971, untuk menilai dan meneliti genre karya sastera dalam bentuk novel, cerita pendek, sajak (antologi dan stensilan) dan drama yang dipertontonkan kepada umum sepanjang tahun 1971. Panel terdiri daripada penulis, peneliti dan pengkaji Kesusasteraan Melayu, diketuai oleh YBhg. Tan Sri Ghazali Shafie sebagai pengerusi.

Pada awalnya, Hadiah Karya Sastera diadakan pada setiap tahun, iaitu dari tahun 1971 hingga 1976. Sebanyak 1,374 buah sajak, 294 buah cerpen, tujuh buah novel dan empat buah drama telah dinilai. Karya yang dinilai adalah karya yang memiliki ciri-ciri universal dan bertunjangkan nilai masyarakat Malaysia. Pengkategorian terbahagi kepada beberapa kategori seperti sajak, cerpen, antologi sajak, drama dua babak, novel dan penulisan esei/kritikan sastera. Anugerah pertama ini telah memberikan pengiktirafan kepada 30 orang penulis, antaranya, Ahmad Sarju (kategori puisi), Khadijah Hashim (kategori cerpen) dan Azizi Haji Abdullah (kategori novel).

Nama Hadiah Karya Sastera ditukar kepada Hadiah Sastera Malaysia dan dikekalkan sehingga tahun 1995. Pada tahun 1996 namanya ditukarkan kepada Hadiah Sastera Perdana Malaysia (HSPM) dan kekal sehingga ke hari ini. Sejak 2012, ianya telah dilaksanakan secara tahunan atas cadangan Timbalan Perdana Menteri Malaysia, Tan Sri Muhyiddin Yassin. Ia merupakan pengiktirafan tertinggi kerajaan Malaysia melalui Dewan Bahasa dan Pustaka (DBP), dengan tujuan meningkatkan daya saing antara penulis untuk menghasilkan karya sastera dalam Bahasa Melayu yang bermutu tinggi.